ŠIAULIŲ DAILĖS GALERIJA

TECHNINIO DARBO PROJEKTO PARENGIMAS IR PROJEKTO VYKDYMO PRIEŽIŪROS PASLAUGŲ PIRKIMAS


RINKOS KONSULTACIJOS APRAŠAS

Šiaulių dailės galerija (toliau – Perkančioji organizacija) kviečia tiekėjus dalyvauti rinkos konsultacijoje. Perkančioji organizacija numato įsigyti techninio darbo projekto parengimo ir projekto vykdymo priežiūros paslaugas (toliau – Paslaugos). BVPŽ kodas – 71320000-7 (inžinerinio projektavimo paslaugos).
Šiaulių dailės galerija (toliau – Perkančioji organizacija), siekdama tinkamai pasirengti pakartotinam techninio darbo projekto parengimo ir projekto vykdymo priežiūros paslaugų pirkimui (toliau – Pirkimas), organizuoja rinkos dalyvių konsultaciją.
[bookmark: _Hlk171606427][bookmark: _Hlk200610245]Pirkimo objektas – Šiaulių dailės galerijos pastato rekonstravimo techninio darbo projekto parengimo ir projekto vykdymo priežiūros paslaugų pirkimas (projektinių pasiūlymų parengimas; techninio darbo projekto parengimas; Projekto vykdymo priežiūros paslaugos). Detali informacija apie perkamas Paslaugas (apimtys, dalykas, reikalavimai) pateikta Techninėje užduotyje. 
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.
1. Rinkos konsultacijos tikslas. Perkančioji organizacija planuoja pakartotinai vykdyti pirkimą dėl Šiaulių dailės galerijos pastato rekonstravimo techninio darbo projekto parengimo ir projekto vykdymo priežiūros paslaugų (toliau – techninio darbo projektas). Numatoma pirkimo vertė 38842,98 Eur be PVM (47000 Eur su PVM). Ankstesnio pirkimo metu nebuvo gauta nė vieno pasiūlymo, todėl šia rinkos konsultacija siekiama išsiaiškinti galimas tokios situacijos priežastis, įvertinti rinkos sąlygas, pritaikyti pirkimo dokumentus atsižvelgiant į pateiktas tiekėjų įžvalgas.
2. Rinkos konsultacijos vykdymo tvarka. Rinkos konsultacija vykdoma CVP IS priemonėmis. Kviečiame tiekėjus susipažinti su viešai paskelbtu  Techninės užduoties projektu ir CVP IS priemonėmis pateikti pastabas ir (ar) pasiūlymus Techninės užduoties reikalavimams ir sudalyvauti rinkos konsultacijoje.  Pastabas ir (ar) pasiūlymus prašome pateikti ne vėliau kaip iki 2025-06-19 15:00 val. lietuvių kalba. 
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinami, skelbiami ar perduodami tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.
Konsultacijos metu gauta informacija bus naudojama rengiant pakartotinio pirkimo konkurso sąlygas. Perkančioji organizacija, gavusi pastabas ir pasiūlymus dėl paskelbtos rinkos konsultacijos, juos išnagrinės bei įvertins pateiktų pastabų ir pasiūlymų svarbą bei atitiktį Perkančiosios organizacijos poreikiams.


Rinkos konsultacijos dalyvio ___________________ pasiūlymai

Pirkimo objektas – Šiaulių dailės galerijos pastato rekonstravimo techninio darbo projekto parengimo ir projekto vykdymo priežiūros paslaugos


	Eil. Nr.
	Klausimas
	Atsakymas/komentaras/pasiūlymas*

	1
	Ar techninėje užduotyje yra reikalavimų, kurie yra dviprasmiški ir (arba) neaiškūs? Prašytume nurodyti konkrečius punktus.
	

	2
	Ar, jūsų nuomone, ankstesni pirkimo dokumentai galėjo turėti ribojančių, neaiškių ar perteklinių sąlygų
	

	3
	Kiek laiko, jūsų vertinimu, užtruktų techninio darbo projekto parengimas (nurodyti kalendorinėmis dienomis)?
	

	4
	Ar numatoma techninio darbo projekto parengimo vertė  yra tinkama pasiūlymui pateikti? Jei ne – nurodykite, kokia pirkimo vertė (kaina) būtu tinkama?
	

	5
	Jei ankstesniame pirkime nedalyvavote – kokios pagrindinės priežastys tam galėjo turėti įtakos?
	

	6
	Ar turite kitų pastebėjimų, pasiūlymų ir rekomendacijų. Jeigu taip, prašome nurodyti
	


*Jūsų nurodyta kaina nelaikytina pasiūlymu ir bus naudojamas tik rinkos tyrimo tikslais, siekiant tinkamai pasirengti būsimam pirkimui.
___________________________





